Arvo Lindēns

Arvo Lindēns (; dzimis , miris ) bija somu grieķu-romiešu stila cīkstonis, 1908. gada vasaras olimpisko spēļu bronzas medaļas ieguvējs. 

 Biogrāfija 
Arvo Lindēns bija kvalificēts peldētājs, daiļlēcējs, vingrotājs un riteņbraucējs, bet savu lielāko panākumu viņš sasniedza cīņas sportā. 1908. gadā pēc Somijas čempiona titula iegūšanas grieķu-romiešu cīņā vieglā svara kategorijā Lindēns tika iekļauts 1908. gada Somijas olimpiskajā komandā. Olimpiādē viņš guva plecu uzvaras (pretinieka lāpstiņu piespiešana pie paklāja) pirmajās trijās cīņās, taču pusfinālā pēc punktiem zaudēja krievam Nikolajam Orlovam un pēc uzvaras cīņā par trešo vietu pār zviedru cīkstoni Gunnaru Pēšonu ieguva bronzas medaļu. 1908. gadā Lindēns ieguva arī sudrabu medaļu Ziemeļvalstu čempionātā un, tā kā Somija toreiz bija Krievijas impērijas autonomā sastāvdaļa, Lindēns ieguva arī 1909. un 1910. gada Krievijas vieglā svara kategorijas čempiona titulus. 

1910. gadā Lindēns beidza cīkstoņa karjeru un atvēra pats savu apavu remontdarbnīcu, bet, sākoties Pirmajam pasaules karam, viņš emigrēja uz Kanādu. 20. gadsimta 20. gados Lindēns atgriezās Somijā un apmetās uz dzīvi Helsinkos, strādājot par naktssargu. Viņš atkal atsāka nodarboties ar daiļlēkšanu un, kaut gan viņam bija vairāk nekā 40 gadu, kļuva par Somijas Strādnieku sporta federācijas čempionu.

 Atsauces 

 Ārējās saites 

Kategorija:1887. gadā dzimušie
Kategorija:1941. gadā mirušie
Kategorija:Pirkanmā dzimušie
Kategorija:Somijas cīkstoņi
Kategorija:1908. gada vasaras olimpisko spēļu dalībnieki
Kategorija:Olimpiskie bronzas medaļnieki cīņas sportā
Kategorija:Somijas olimpiskie bronzas medaļnieki